kardosdrur/scandi-wiki huggingface dataset:
Beiwudangshan

Beiwudangshan (kinesisk skrift:   北武当山, pinyin: Běiwǔdāng Shān) er et helligt bjerg for taoismen/daoismen. Det ligger i amtet  Fangshan (方山县) i den kinesiske provins Shanxi. Det er opkaldt efter et af de mange navne til den daoistiske gud Den mørke kriger (Xuanwu) eller Sande kriger (Zhenwu), og hedder også Zhenwushan. Beiwudangshan nationalpark (北武当山国家公园) ligger i dette område. Det er et vigtigt område for daoismen. Det daoistiske  Beiwudangshan-templet (北武当山道观, Beiwudangshan daoguan) ligger i Fangshan.

Beiwudangshan er del af Lüliangbjergene.

Eksterne henvisninger
 Beiwudangshan
 Beiwudangshan daoguan 

Bjerge i Kina
Shanxi
Taoisme
M/S Regina Baltica

M/S Regina Baltica er en Cruisefærge ejet af det estiske rederi Tallink

Historie 
Færgen blev byggeet 1980 som M/S Viking Song sammen med søsterskibet M/S Viking Saga. De blev indsat i rute for Viking Line mellem Stockholm og Helsingfors.

1985 solgte Viking Line færgen, og var siden ejet af følgende rederier: 1980—1985: Ab Sally, 1985—1996: Fred. Olsen, 1996—1997: Nordström & Thulin, 1997—2002: Estonian Shipping Company og fra 2002: Tallink.

Fra 1985—1991 hed hun Braemar, og 1991—1996 Anna Karenina. Juni 1996 kom hun tilbage til Østersøen og blev omdøbt til Regina Baltica og kom i rute mellem Stockholm og Tallinn.

Efter at Estland i 2004 blev medlem af EU sejlede hun via Mariehamn for at kunne fortsætte salget af toldfrie varer.

Den 28. september 2005 gik Regina Baltica på grund i nærheden af havnen Kapellskär i Sverige. 2006 blev skibet permanent indsat på ruten Stockholm – Riga. I maj 2009 blev hun afløst af M/S Romantika.

I sommeren 2009 og 2010 blev hun indsat i Middelhavet mellem Almeria — Nador for Acciona Trasmediterránea.

Den 11. september 2010 kom Regina Baltica til i Vágur, Færøerne. Hun blev chartret af det færøske trafikselskab Strandfaraskip Landsins for fire uger. fra den 17. September sejlder hun på færgeruten fra Tórshavn til Tvøroyri så længe den regulere færge Smyril er i dok.

2011 sejlede Regina Baltica igen på ruten Almería (Nador (Marokko).

2012 blev hun ombygget til et hotelskib, først benyttet til opførelsen af offshore vindparken Sheringham Shoal Farm i England. I begyndelsen af 2013 blev skibet ombygget i Riga for det svenske offshore-servicefirma SWE Offshore Maritime og udrustet med en helikopterplatform. Ombord på skibet, der kan blive på havet indtil 40 dage, kan 200 personer anbringes i enmandskabiner. Skibet blev også benyttet som hotelskib til opførelsen af vindparken Bard Offshore 1 i den tyske del af Nordsøen.

Den 27. februar 2015 blev skibet solgt til SweOffshore. I februar 2017 blev skibet solgt til rederiet BaleàriaEurolineas Maritimas. I marts kom hun under Cyperns flag og hjemhavnen blev Limassol.

Siden juni 2017 besejler skibet ruten mellem Valencia og Mostaganem i Algeriet.Den 13. oktober 2017 opstod der i Valencia en brand i skibets maskinrum.

Eksterne henvisninger 
 Wikimedia Commons
 The ferry site
 

Færger fra Estland
Færger i Østersøen
Skibe bygget i Finland
Fen He

Fén Hé ( 汾河 ) er en flod i provinsen Shanxi i Folkerepublikken Kina. Den har sine kilder i Guancenbjerget i amtet Ningwu i det nordøstlige Shanxi, løber mod sydøst ind i Taiyuan bassinet og derfra gennem Shanxis centrale dalstrøg. Den løber ud i Huang He i sydvest, i amtet Hejin. Floden er 694 km lang og er en af de to største bifloder til Huang He (den anden og større biflod er Wei He).

Floden har et afvandingsområde på 39.417 kvadratkilometer, hvoraf 25,3% er i Shanxi. Sanjincivilisationen (ca 500 f.Kr. var omkring denne flod; navnet San Jin kommer fra «De tre Jin», eftersom oldtidsstaten Jin under de stridende staters tid blev delt mellem tre andre riger.

Fen He løber gennem storbyen Taiyuan, men dæmninger og vandingsanlæg længere oppe gør at den på det nærmeste er tør og kun i korte perioder forskønner byen med sit flodløb.

Vandløb i Kina
Shanxi
Sofie Castenschiold

Thora Gerda Sofie "Soffy" Castenschiold gift Carlheim-Gyllensköld (født 1. februar 1882 i København, død 30. januar 1979 i Helsingborg, Sverige) var en dansk tennisspiller, som vandt sølv ved OL 1912 i Stockholm

Sofie Castenschiold spillede mest på private baner, men repræsenterede KB Tennis. Hun var Danmarks bedste kvindelige tennisspiller 1906-1912, vandt det danske mesterskab på grus tre gange i træk 1908-1910 og deltog to gange i Wimbledon, hvor hun 1910 som den første dansker nåede kvartfinalen i en Grand Slam-turnering.

Hun vandt sølv i damesingle indendørs ved OL 1912 i Stockholm efter at have vundet over Helen Aitchison fra Storbritannien og Sigrid Fick fra Sverige. I finalen tabte hun til Edith Hannam fra Storbritannien. 
Ifølge eget udsagn havde hun haft bedre chancer for at vinde finalen, hvis hun ikke havde spillet bridge med bl.a. den svenske konge Gustav 5. aftenen forinden i et lokale fyldt med tobaksrøg. Men hun mente ikke, hun kunne afslå hans indbydelse.
Hun deltog også i mixeddouble med Erik Larsen, parret blev slået ud i første kamp (kvartfinale) af de senere sølvvindere Roper Barrett og Helen Aitchison fra Storbritannien.

Sofie Castenschiold var datter af Sofus Jean Castenschiold og Victoire "Cicca" Jacqueline Fortunée de Seréne de Acqueria. Hun blev i 1912 kort efter OL gift med svenskeren Adolf Bengt Gustaf Carlheim-Gyllensköld og flyttede til Sverige, hvor hun levede resten af livet.

Kilder

Eksterne henvisninger 

Tennisspillere fra Danmark
Personer fra København
Sofie
Deltagere for Danmark ved sommer-OL 1912
Tennisspillere fra KB Tennis
Olympiske sølvmedaljevindere fra Danmark
Olympiske tennisspillere fra Danmark
Eigil Clemmensen

Eigil Becker Clemmensen (21. juni 1890 Frederiksberg – 24. oktober 1932 i København) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning vandt bronze i firer med styrmand, udrigger.

Han var søn af arkitekt Andreas Clemmensen og Dagmar Sofie Becker og dermed bror til Mogens Clemmensen.

Eksterne henvisninger 
 

Olympiske roere fra Danmark
Personer fra Frederiksberg
Eigil
Olympiske bronzemedaljevindere fra Danmark
Deltagere for Danmark ved sommer-OL 1912
Poul Thymann

Poul Thymann (10. maj 1888 i Kalvehave ved Vordingborg − 12. oktober 1971 i Gentofte) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning vandt bronze i firer med styrmand, udrigger.

Eksterne henvisninger 
 

Olympiske roere fra Danmark
Personer fra Vordingborg
Olympiske bronzemedaljevindere fra Danmark
Deltagere for Danmark ved sommer-OL 1912
Mikael Simonsen

Mikael Simonsen (20. november 1882 i Løgstør − 29. marts 1950 i Århus) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning vandt bronze i firer med styrmand, outrigger.

Eksterne henvisninger 
 

Olympiske roere fra Danmark
Personer fra Løgstør
Olympiske bronzemedaljevindere fra Danmark
Deltagere for Danmark ved sommer-OL 1912
Erik Bisgaard

Erik Bisgaard (født 25. januar 1890 i Silkeborg, død 21. juni 1987 i Buenos Aires, Argentina) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning vandt bronze i firer med styrmand, udrigger.

Eksterne henvisninger 
 

Olympiske roere fra Danmark
Personer fra Silkeborg
Olympiske bronzemedaljevindere fra Danmark
Deltagere for Danmark ved sommer-OL 1912
Flesh-n-Bone

Stanley Howse (født 10. juni 1973), der er bedre kendt som rapperen Flesh-N-Bone, er en del af en af tiden bedst solgte hip hop grupper Bone Thugs-n-Harmony fra Cleveland, USA.
Hans nickname er Stack og somme tider 5th Dawg. Flesh-N-Bone er kendt for sit unikke flow, og brug af mange layers når han indspiller en sang samt tongue twisting, hvilket gør det meget svært for folk at tolke hvad det er præcis han rapper, et eksempel på det er i hans sang 6,38 min inde i hans solosang Hero.

Flesh-N-Bone har været i fængsel fra år 2000 til 2008, og var derefter på prøveløsladelse.

Flesh-N-Bone arbejdede på KFC inden de blev kendte, for at få råd til one-way tickets for Bone Thugs-N-Harmony medlemmerne til at møde Eazy-E i L.A., i håb om at få en pladekontrakt, og det lykkedes.

Diskografi 
 T.H.U.G.S. (1996)
 5th Dog Let Loose (2000)

Noter og kilder

Eksterne henvisninger 
 
 

Rappere fra USA
Johan Christian Bonne

Johan Christian Bonne (16. august 1815 – 11. juni 1906) var en dansk justitsråd, proprietær og politiker.

Bonne havde gården Gammellund i Øster Assels på Mors.

1858-1864 sad han i Folketinget, hvor han sluttede sig til De Nationalliberale. Han var valgt i Nykøbing Mors-kredsen. 1866-1878 og 1880-1886 sad han i Landstinget, valgt i 8. kreds. I den senere del af sin politiske karriere sluttede han sig til Højrepartiet.

Bonne blev formand for den kommission, der blev nedsat 27. april 1883 med det formål at opgøre de skader, som oversvømmelsen af Limfjordskysterne havde bevirket.

Kilder 
 Thylands røst: Thisted Amts landspolitiske repræsentanter 1836-1992 (PDF)

Eksterne henvisninger 

 

Folketingsmedlemmer i 1850'erne
Folketingsmedlemmer i 1860'erne
Landstingsmedlemmer i 1860'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer fra Højre (1881-1915)
Proprietærer fra Danmark
Personer fra Mors
Politikere fra De Nationalliberale
Impossible Princess

Impossible Princess er det sjette studiealbum af australske sanger Kylie Minogue. Det blev udgivet af Deconstruction Records i marts 1998 i Storbritannien til blandede anmeldelser. Albummet blev en succes i Australien, men var en kommerciel skuffelse i Storbritannien og kun solgt 44.000 eksemplarer i 1998.

Sanger 
 "Too Far" – 4:43 
 "Cowboy Style" – 4:44 
 "Some Kind of Bliss" – 4:13 
 "Did It Again" – 4:22 
 "Breathe" – 4:38 
 "Say Hey" – 3:37 
 "Drunk" – 3:59 
 "I Don't Need Anyone" – 3:13 
 "Jump" – 4:03 
 "Limbo" – 4:05 
 "Through the Years" – 4:20 
 "Dreams" – 3:44

Musikere 
 Kylie Minogue – vokal, baggrundsvokal, synthesizer
 Steve Anderson – keyboard, klaver, guitar, programmering
 James Dean Bradfield – guitar, basguitar
 Greg Bone – guitar
 Steve Walters – basguitar
 Neil Sidwell – basun
 Simon Clarke – saxofon, fløjte
 Tim Sanders – saxofon
 Sean Moore – trommer
 Andy Duncan – slagtøj

Eksterne henvisninger 
 Impossible Princess på Allmusic

Album fra 1997
Kylie Minogue-album
Wōkòu

Wōkòu 倭寇 eller japanske pirater var pirater som hærgede langs de kinesiske og koreanske kyster mellem 12- og 1500-tallet. I den mest aktive periode var de japanske pirater dog hverken japanske eller pirater. De bestod da for det meste af kinesiske militssoldater, handelsmænd og smuglere, samt portugisiske sømænd og handelsmænd. En lille andel var japanske soldater, ronin, smuglere og handelsmænd.

Den første fase af wōkòu-aktivitet begyndte i 1200-tallet og fortsatte til anden halvdel af 1300-tallet. I denne fase bestod piraterne kun af japanske pirater som opererede i det Gule Hav og som hovedsagelig angreb mål på den koreanske halvø og Kina. Den anden fase fandt sted i begyndelsen af 1600-tallet. I denne periode var wokouerne af mere blandet sammensætning og virksomheden spredte sig til havene i Østasien og de store floder, som for eksempel Yangtze.

Navnet «wōkòu» kommer fra wa eller wo, som sigter til Japan, og kou, som betyder bandit.

Et af den kinesiske kejsermagts tiltag mod wōkòu-røveriet var hai jin-politikken, som indebar forbud mod privat søfartshandel. Men denne politik blev i virkeligheden en medvirkende årsag til at sørøveriet varede ved, eftersom forarmede kinesere i kystområderne ikke kunne ernære sig og gik over til røveri.

Pirater
Kinas historie
Koreas historie
Japans historie
Palisadoes

Palisadoes (åbenbart oprindelig et portugisisk ord) er en smal tombolo i det sydlige Jamaica, beliggende mellem Kingston Harbour og det Caribiske Hav. Norman Manley International Airport og den historiske by Port Royal ligger begge på Palisadoes.

Kaperen Captain Morgan blev begravet i Palisadoes, men begravelsespladsen sank i havet efter 1692-jordskælvet.

Kilder 

Jamaica
Moorilla Hobart International 2010 Damesingle

Hobart International 2010 Damesingle er en del af tennisturneringen Moorilla Hobart International 2010, der foregik i Hobart International Tennis Centre i Hobart, Australien fra 10. til 16. januar, 2010.

Petra Kvitová var forsvarende mester, men tabte i kvalifikationsfinalen.

Alona Bondarenko vandt i finalen med, 6–2, 6–4, over Shahar Pe'er.

Seeding 

  Anabel Medina Garrigues (Semifinal2)
  Shahar Pe'er (Finale)
  Kateryna Bondarenko (Anden Runde)
  Alona Bondarenko (Vinder)

<li> Carla Suárez Navarro (Kvartfinale)
<li> Aleksandra Wozniak (Anden Runde)
<li> Zheng Jie ''(Kvartfinale)
<li> Gisela Dulko ''(Kvartfinale)

 Top Halvdel 
{{16TeamBracket-Compact-Tennis3
| RD1=Første Runde
| RD2=Anden Runde
| RD3=Kvartfinale
| RD4=Semifinale

| RD1-seed01=1
| RD1-team01={{Nowrap| A Medina Garrigues}}
| RD1-score01-1=7
| RD1-score01-2=6
| RD1-score01-3= 
| RD1-seed02= 
| RD1-team02= I Benešová
| RD1-score02-1=5
| RD1-score02-2=3
| RD1-score02-3= 

| RD1-seed03=Q
| RD1-team03= A Kudryavtseva
| RD1-score03-1=6
| RD1-score03-2=6
| RD1-score03-3= 
| RD1-seed04= 
| RD1-team04= E Makarova
| RD1-score04-1=0
| RD1-score04-2=0
| RD1-score04-3= 

| RD1-seed05= 
| RD1-team05= T Paszek
| RD1-score05-1=6
| RD1-score05-2=6
| RD1-score05-3= 
| RD1-seed06=Q
| RD1-team06= R Vinci
| RD1-score06-1=4
| RD1-score06-2=3
| RD1-score06-3= 

| RD1-seed07= 
| RD1-team07= M Czink
| RD1-score07-1=4
| RD1-score07-2=2
| RD1-score07-3= 
| RD1-seed08=8
| RD1-team08= G Dulko
| RD1-score08-1=6
| RD1-score08-2=6
| RD1-score08-3= 

| RD1-seed09=4
| RD1-team09= A Bondarenko
| RD1-score09-1=6
| RD1-score09-2=6
| RD1-score09-3= 
| RD1-seed10= 
| RD1-team10= S Bammer
| RD1-score10-1=4
| RD1-score10-2=1
| RD1-score10-3= 

| RD1-seed11= 
| RD1-team11= A Dulgheru
| RD1-score11-1=1
| RD1-score11-2=0
| RD1-score11-3= 
| RD1-seed12= 
| RD1-team12= A Cornet
| RD1-score12-1=6
| RD1-score12-2=6
| RD1-score12-3= 

| RD1-seed13= 
| RD1-team13= S Cîrstea
| RD1-score13-1=1
| RD1-score13-2=4
| RD1-score13-3= 
| RD1-seed14= 
| RD1-team14= S Peng
| RD1-score14-1=6
| RD1-score14-2=6
| RD1-score14-3= 

| RD1-seed15= 
| RD1-team15= K Kanepi
| RD1-score15-1=6
| RD1-score15-2=3
| RD1-score15-3=64
| RD1-seed16=7
| RD1-team16= J Zheng
| RD1-score16-1=4
| RD1-score16-2=6
| RD1-score16-3='7

| RD2-seed01=1
| RD2-team01=

Nederste Halvdel 

WTA Tour 2010
2010 Damesingle
Togfølgestation

En togfølgestation er en jernbanestation, der deltager i den sikkerhedsmæssige afvikling af toggangen. Togfølge er ikke det samme som togrækkefølge, idet togfølge er den sikkerhedsmæssige afstand mellem tog i samme retning på samme spor.

Jernbanestationer
Kasakhere

Kasakherne er et folk fra de nordlige delene af Centralasien. Befolkningen er størst i Kasakhstan, men de findes tillige i Usbekistan, Kina, Rusland og Mongoliet.

Navnets oprindelse 
Befolkningens navn har oprindelse i det tyrkiske ord Qazaq, som betyder "uafhængig" eller "fri". Kasakherne begyndte at bruge dette navn om sig selv i 14- eller 1500-tallet. Der findes også en anden teori på navnets oprindelse - at det skulle betyde "den hvide gås", idet Qaz betyder "gås" og aq betyder "hvid". Ifølge denne teori er navnet knyttet til en legende, hvorefter en hvid gås flyver over de store centralasiatiske stepper og bliver frugtbar af solens stråler og føder den første kasakh.

Kultur 
Kasakherne er et steppefolk, som har befolket de enorme områder mellem Sibirien og Sortehavet. De har været besatte først af mongoler fra øst og tyrkere fra vest, siden også af russere fra nord. Alligevel har de formået at opretholde deres levevis. Sproget er en del af den tyrkiske sproggruppe. Kasakhisk er hovedsproget, men kasakherne taler også usbekisk i Usbekistan, kirgisisk i Kirgisistan, tatarsprog i dele af Rusland og andre områder med tatarer, turkmensk i Turkmenistan, og flere andre. Som de fleste tyrkiske sprog skelner kasakhisk ikke mellem lange og korte vokaler.

Skriftsprog 
Det kasakhiske skriftsprog har været præget af skiftende regimer i de områder, hvor kasakherne har levet. De første tekster er på arabisk, siden kom russerne og indførte kyrillisk. I 1927 fulgte en kort periode med det latinske alfabet, før Stalin indførte det kyrilliske alfabet igen i 1940. I dag er kasakhisk eller kasaksprog sammen med russisk officielt sprog i Kasakhstan. Sproget bruges også i en region i Xinjiang i Kina og i dele af Mongoliet.

Religion 
Religionen er traditionelt muslimsk, men religionen blev stærkt svækket under russisk og kommunistisk indflydelse. Efter kommunismens fald er der imidlertid gjort forsøg på revitalisere islam og de religiøse institutioner.

Eksterne henvisninger 

Matthew C. Dulik, Ludmila P. Osipova, Theodore G. Schurr: "Y-Chromosome Variation in Altaian Kazakhs Reveals a Common Paternal Gene Pool for Kazakhs and the Influence of Mongolian Expansions" (PLoS ONE | www.plosone.org 1 March 2011 | Volume 6 | Issue 3 | e17548)

 
Nomadiske folk
Kasak

Kasak (fra fransk casaque) betegner en trekvart lang kvindebluse.

Litteratur 

Nudansk Ordbog; Politikens Forlag, København 1953

Bluser
Jerslev Adventkirke

Jerslev Adventkirke er beliggende i Borgergade 34 i Jerslev i Vendsyssel. Den blev bygget i 1963 af K.A. Frederiksen, og er en søsterkirke til bl.a. Holstebro Adventkirke bygget samme år.
Kirken afløste det gamle menighedshus i Algade 4, som også havde huset adventistskolen, der blev flyttet til Jerslev-Østervrå Friskole i Østervrå.

Syvende Dags Adventistkirken kom med John G. Matteson til Vendsyssel sidst i 1870'erne, og landsorganisationen blev stiftet i nabobyen Hellum. I 1889 blev der opsat et telt i Jerslev, som var rammen for en evangelisk kampagne.
Nuværende præst ved kirken er John Pedersen.

Henvisninger 
Jerslev Borgerforening – kapitel fra bog 

Kirker i Brønderslev Kommune
Adventkirker i Danmark
Etableret i 1963
Leycesteria

Leycesteria er en slægt med knap 10 arter, der er udbredt fra det nordvestlige Himalaya til det sydvestlige Kina. Det er løvfældende buske med en opret til overhængende vækst. Bladene sidder modsat og er hele, ægformede til lancetformede med hel eller fint takket rand. Blomsterne sidder i hængende klaser, som både rummer farvede højblade og de egentlige blomster, der er 5-tallige og svagt uregelmæssige med sammenvoksede kronrør. Frugterne er bær med mange frø.

 Himalaya-Leycesteria (Leycesteria formosa)

 Leycesteria crocothyrsos
 Leycesteria dibangalliensis
 Leycesteria glaucophylla
 Leycesteria gracilis
 Leycesteria sinensis
 Leycesteria stipulata
 Leycesteria thibetica

Gedeblad-familien
Sønder Stenderup Kirke

Sønder Stenderup Kirke er beliggende i byen Sønder Stenderup, sydøst for Kolding. Kirken tilhører Sønder Stenderup Sogn, i Kolding Provsti under (Haderslev Stift). Efter kommunalreformen i 2007 lå det i Kolding Kommune, (Vejle Amt) og indtil kommunalreformen i 1970 lå det i Nørre Tyrstrup Herred, (Vejle Amt).

Om kirken 
Kirken er sandsynligvis bygget mellem 1150-1200 i romansk stil, mens tårnet mod vest er opført ca. år 1500, i sengotisk stil med røde munkesten. Det blytækkede pyramidespir med skifertag og våbenhuset med tag af tegl, er fra 1700-tallet.

Sydsiden af tårnmuren, er forsynet med en del jernankre, hvoraf nogle gengiver forskellige navnetræk. Øverst er Christian 7.’s monogram, derefter amtmand von Ahlefeldts, provst Strodtmanns og pastor Jessens. Nederst ses kirkeværgerne Simon Uldalls og Jep Hansen Becks initialer.
Kirkens nordside er bevaret i den oprindelige romanske stil med med de typiske rundbuede vinduer, men en kvindedør i skibets nordvæg er dog muret til. Sydsiden opført i forskellige materialer og fik ved en stor istandsættelse i 1869, de store vinduer. Skibet er bygget af kløvede farvede kampesten.
Tårnet blev opført af munkesten i slutningen af 1400-tallet. 1806 blev tårnets sydmur samt halvdelen af muren mod vest nedbrudt og erstattet med almindelige mursten.Ved en hovedistandsættelse i 1869, der blev ledet af L.A. Winstrup, blev korbuen fjernet og bjælkeloftet underklædt med fladt gipsloft med stukdekorationer.

Tårnrummet indgår som en del af kirkerummet.

Ingeniør 
Prædikestolen er enkel og den romanske døbefont er anbragt på en rund fod med svagt markerede arkader. Dåbsfad og kande er af kobber.

Altertavle er et billedskærerarbejde fra den sengotiske periode. Figurerne, som har været meget farvestrålende fremstår med resterne af den oprindelige staffering.

Orgelet er bygget af Frobenius Orgelbyggeri i 1947 og hovedistandsat 1987. Det har 10 stemmer fordelt på 2 manualer og pedal.

Gravminder 
På kirkegården ligger blandt andet Christian Fugl Svendsen, modstandsmand og leder af en militærgruppe under Polyteknikerafdelingen, han døde under et sammenstød gruppen havde med en tysk patrulje.

Kilder og referencer

Eksterne henvisninger 
 Sønder Stenderup Kirke

Kirker i Kolding Kommune
Kirker i Haderslev Stift
Kirker i Vejle Amt
KV - Netværk for Kvindelige Virksomhedsejere

KV – Foreningen for Kvindelige Virksomhedsejere er et netværk for kvinder, der ejer eller er medejer af en virksomhed. KV's mål er at skabe synlighed omkring kvinder i erhvervslivet – med fokus på selvstændige kvinders vilkår. KV er landsdækkende og har eksisteret siden 1987.

KV er kendt for sine KV Grupper, strategiske netværksgrupper, hvor medlemmerne er opdelt i mindre gruppe på typisk 6-8 deltagere. 

KV's Inspirationspris uddeles hvert år til en kvindelig virksomhedsejer, der opfylder en række kriterier.

Eksterne henvisninger 
kv.dk

Etableret i 1987
Grupper
Vejle Adventkirke

Vejle Adventkirke er den ældste bygning i Danmark, der blev bygget som Adventkirke. Kirken ligger i Svendsgade i Vejles vestby.

Selve menigheden blev stiftet i 1883 som følge af John G. Mattesons arbejde, som i 1877 begyndte sit arbejde i Danmark da han ankom med toget til netop Vejle. Han havde gennem sit blad, Advent-Tidende, fået forbindelse med en sabbatsholdende familie i Uhre ved Brande, som bliver en del af den nye menighed. Det er også i Vejle, at Matteson 14 dage efter sin ankomst får trykt den første adventistsalmebog.

Man mødes i hjemmene indtil selve kirken bliver bygget i 1938, som den første kirke i Danmark bygget af syvendedags-adventisterne.

I kirken bliver der hver lørdag – eller sabbat – holdt bibelstudie og gudstjeneste om formiddagen. Desuden bruges kirken til menighedens andre aktiviteter, bl.a. aftenkirke om fredagen. Nuværende præster ved kirken er Robert Svendsen og Andreas Müller.

Henvisninger 
 Kirkens hjemmeside
 Vejle Adventkirke på adventkirker.dk

Adventkirke
Adventkirker i Danmark
Etableret i 1938
Etableret i 1883
Adventkirke
Mesterholdenes Europa Cup i håndbold 1987-88 (mænd)

Mesterholdenes Europa Cup i håndbold 1987–88 for mænd var den 28. udgave af Mesterholdenes Europa Cup i håndbold for mænd. Turneringen havde deltagelse af 29. klubhold, som sæsonen forinden var blevet nationale mestre. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af CSKA Moskva fra Sovjetunionen, som i finalen over to kampe besejrede TUSEM Essen fra Vesttyskland. Det samlede resultat af de to kampe blev 36-36, men det sovjetiske hold vandt på grund af flest scorede mål på udebane. Det var første gang, at CSKA Moskva vandt Mesterholdenes Europa Cup, men holdet havde fem år tidligere været i finalen.

Danmarks repræsentant i turneringen var Kolding IF, som blev slået ud i ottendedelsfinalen af Víkingur fra Island, som vandt med 44-37 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1988

Noter 

1987-88 (mænd)
Håndbold i 1987
Håndbold i 1988